**Îţi doresc!**

*Lyana Poezii*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Înclin să cred că m-ai uitat,

Că te-ai pierdut prin lume...

Şi doar mi-ai zis când ai plecat

C-ai să te-ntorci la mine….

Şi au trecut trei săptămâni

De când aştept,în fine,

Un telefon sau un mesaj

Un mic semn de la tine…

De ce simt că aştept în van,

Vreun semn ce nu mai vine

Şi de ce morile de vânt

Se luptă acum cu mine?

De ce, din toate câte sunt

Îmi cânt pe note seci,

Că în zadar te mai aştept

Că nu-mi mai vii în veci!

Că te-ai pierdut în braţe dulci

Şi c-ai uitat de noi

Şi să nu-mi treacă nici prin gând

Că vei veni înapoi!

Dar nu-i nimic, vor trece ani

Şi poate într-un târziu

Când poate eu la rândul meu

Nu voi dori să ştiu

De tine, şi de ce mai faci

Pe unde umbli-n lume

Te blestem de pe-acum, să zaci

Cu gândul doar la mine!

Să nu ai pace să n-ai somn

Şi-ncet să te usuci

Ca frunza-n vânt ca via-n crâng

Şi dorul să mi-l duci

Să nu mai poţi nici să te mişti

Prin gând să-ţi trec mereu

Iar visele să ţi le înnod

Să crăpi de dorul meu!